Atbildes Nr. 42.

Atklāts konkurss
“Centrālās dzelzceļa stacijas (dienvidu puses) integrēšanai pilsētvidē un transporta sistēmā būvniecības dokumentācijas izstrāde, būvdarbi un autoruzraudzība”, identifikācijas Nr. CAIP 2026/07

	01.07.2026
	
	

	Jautājums Nr.1.
	Pasūtītājs 222.atbildē norādījis, ka, atbilstoši iepirkuma tehniskajai specifikācijai, iepirkumam ir saistošs projekts “Luksoforu objektu projektēšana un autoruzraudzība – 13. janvāra un Prāgas ielas krustojums, Rīga (uz specifikācijas aktualizācijas brīdi projekts izstrādes stadijā)”. Saņemot Pasūtītāja izsniegto saistītā projekta dokumentāciju (rasējums TS-CD-1 Izbūves plāns. Satiksmes organizācijas plāns) , secināms, ka saistītajā projektā ar pelēku krāsu ir atzīmēta kontakttīklu pārbūve Prāgas ielas un 13.janvāra ielas krustojumā un pievienota piezīme “Saistītajā projektā ir piezīme: Kontakttīklu pārbūve risināta saistītajā projektā "BP3 Esošās VAS "Latvijas dzelzceļš" dzelzceļa infrastruktūras pārbūve 1520 mm platuma sliežu ceļiem posmā no Maskavas ielas līdz Lāčplēša ielai”. Projektēšanas uzdevuma 3.3. punkts cita starpā nosaka, ka ‘’Būvprojekta izstrādi veikt vadoties pēc Tehniskās dokumentācijas risinājumiem. Izpildītājam ir pienākums nepieciešamības gadījumā risinājumus papildināt atbilstoši aktualizētajiem tehniskajiem noteikumiem un saistīto projektu risinājumiem, kas Izpildītājam jāievērtē līguma termiņā un izmaksās’’. 
 
Lūdzam Pasūtītāju apstiprināt, ka piedāvājumā iekļaujami tramvaja kontakttīklu pārbūve Prāgas ielas un 13.janvāra ielas krustojumā. 
 

	Atbilde Nr.1.
	Informējam, ka Pretendentam piedāvājumā jāparedz visi darbi un risinājumi, kas noteikti iepirkuma dokumentācijā un Tehniskajā dokumentācijā, tajā skaitā, ar tramvaja infrastruktūru saistītie darbi. 
Būvobjekta ietvaros, Pretendentam jāparedz tramvaja sliežu ceļu pārbūve, tajā skaitās ar tramvaja infrastruktūru saistītie risinājumi nepieciešamajā apjomā. Tramvaja kontakttīklu pārbūve paredzama gadījumā, ja tā izriet no izstrādātajiem risinājumiem vai to nosaka tehnisko noteikumu izsniedzējs.  
Precīzs pārbūves apjoms nosakāms projektēšanas gaitā, saņemot tehniskos noteikumus. 

	Jautājums Nr.2.
	Iepirkumā tika uzdots 143.jautājums par vides pieejamības prasībām virs kanāla izbūvētā gājēju tilta savienošanai ar jaunizbūvējamo tiltu. Pasūtītājs 143. atbildē norādījis, ka ‘atkāpes no vides pieejamības prasībām nav paredzētas, un projektēšanā jānodrošina pilnīga atbilstība spēkā esošo normatīvo aktu prasībām, tai skaitā attiecībā uz gājēju celiņu un tiltu slīpumiem, saskaņojot tos ar nepieciešamajām institūcijām’. Izskatot Pasūtītāja izsniegto dokumentāciju BP2.6. būvprojektam (Mape ‘Tehniskās dokumentācijas papildinājums’ -> ’55.atbilde’, rasējums RBDNB-LV-RCS-P007-DEA-WESTA-07-0707-DR-BR-16-DTD-131338-PDF[02]), secināms, ka projektētais tilts paredz gājēju noejas ar 14.7% slīpumu, kas nav atbilstošas vides pieejamības prasībām. Saprotot situāciju un nepieciešamību pieslēgties jau nodefinētām augstuma atzīmēm, lūdzam Pasūtītāju skaidrot, vai projektā iespējams paredzēt atkāpes no vides pieejamības prasībām, vai arī izstrādātā būvprojekta dokumentācija nav izmantojama tālākā projektēšanas stadijā. 
 
 
 

	Atbilde Nr.2.
	Informējam, ka atkāpes no vides pieejamības prasībām nav paredzētas, un projektēšanā jānodrošina pilnīga atbilstība spēkā esošo normatīvo aktu prasībām, tai skaitā attiecībā uz gājēju celiņu un tiltu slīpumiem, saskaņojot tos ar nepieciešamajām institūcijām. 
Vēršam uzmanību, ka atbilstoši Tehniskās dokumentācijas risinājumiem gājēju tilts sastāv no dalītas telpas, kura sastāv no pakāpieniem un slīpās daļas velo ērtākai stumšanai. 

	Jautājums Nr.3.
	Lūdzam pasūtītāju precizēt vai projekta ietvaros nepieciešams uzstādīt  velo uzskaites sensorus. Ja nepieciešams uzstādīt, lūdzam precizēt velo uzskaites sensoru skaitu un adreses.  
 

	Atbilde Nr.3.
	Nepieciešams paredz 3 velo uzskaites sensorus - Gājēju, velosipēdistu un skūteru lāzera tipa skaitītājs ar kontrolleri un akumulatoru. Nepieciešamības gadījumā ar vienpusēju vai divpusēju tablo. Precīzs velo uzskaites sensoru izvietojums tiks precizēts projektēšanas laikā atbilstoši paredzētajiem projekta risinājumiem. 

	Jautājums Nr.4.
	Lūdzam precizēt papildinātās dokumentācijas atrašanās vietu, jo EIS sistēmā nav redzama sadaļa "Tehniskās dokumentācijas papildinājums", kas tika minēta atbilžu papildinājumā 18.06.2026. 

	Atbilde Nr.4.
	Norādām, ka mape “Tehniskās dokumentācijas papildinājums” ir atrodamam koplietotajā iepirkuma dokumentācijas sadaļā “Tehniskās dokumentācija”, kas tika iepriekš izsniegta Pretendentiem atbilstoši Nolikuma prasībām. 

